CELEX: 62017TN0258
Language: mt
Date: 2017-05-03 00:00:00
Title: Kawża T-258/17: Rikors ippreżentat fit-3 ta’ Mejju 2017 – Arbuzov vs Il-Kunsill

3.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/35
            
         Rikors ippreżentat fit-3 ta’ Mejju 2017 – Arbuzov vs Il-Kunsill
   (Kawża T-258/17)
   (2017/C 213/47)
   Lingwa tal-kawża: iċ-Ċek
   
      Partijiet
   
   
      Rikorrent: Arbuzov (Kiev, l-Ukrajna) (rappreżentant: M. Mleziva, avukat)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-Deċiżjoni tal-Kunsill (PESK) 2017/381 du 3 mars 2017 li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna sa fejn din tirrigwarda lil Sergej Arbuzov;
            
         
               —
            
            
               tikkundanna lill-Kunsill tal-Unjoni Ewropea għall-ispejjeż tiegħu stess u għal dawk sostnuti minn Sergej Arbuzov.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv ibbażat fuq ksur tad-dritt għal amministrazzjoni tajba
               
                           —
                        
                        
                           ir-rikorrent jiġġustifika r-rikors tiegħu, fost oħrajn, mill-fatt li l-Kunsill tal-Unjoni Ewropea, meta adotta d-deċiżjoni (PESK) 2017/381, ma eżerċitax id-diliġenza meħtieġa, peress li, qabel l-adozzjoni tad-deċiżjoni kkontestata, ma eżaminax l-affermazzjonijiet u lanqas il-provi mressqa mir-rikorrent, li jaħdmu favur dan tal-aħħar, u dan essenzjalment ibbaża ruħu fuq is-sommarju tal-prokuratur ġenerali tal-Ukrajna u ma talab ebda informazzjoni kumplimentari dwar l-iżvolġiment tal-investigazzjoni fl-Ukrajna.
                        
                     
         
               2.
            
            
               It-tieni motiv ibbażat fuq ksur tad-dritt għall-proprjetà tar-rikorrent
               
                           —
                        
                        
                           F’dan ir-rigward, ir-rikorrent isostni li r-restrizzjonijiet li ġew adottati fil-konfront tiegħu huma sproporzjonati, inutli u jiksru l-garanziji internazzjonali relattivi għall-protezzjoni tad-dritt għall-proprjetà tar-rikorrent.